– Месячнікі па ахове працы, якія праходзяць падчас правядзення вясенне-палявых работ ці ўборачнай кампаніі, сталі традыцыйнымі ў нашым раёне, – патлумачыла галоўны інжынер па ахове працы ўпраўлення сельскай гаспадаркі і харчавання Рэната Іванаўна Яфімава. – Галоўная мэта, якую мы ставім перад сабой, – гэта не толькі праверыць прытрымліванне заканадаўства аб працы і ахове працы ў сельскагаспадарчых прадпрыемствах, але і аказаць практычную дапамогу па стварэнні бяспечных умоў. На мінулым тыдні мабільная група, у складзе супрацоўнікаў упраўлення сельскай гаспадаркі і харчавання, раённага цэнтра гігіены і эпідэміялогіі, упраўлення па працы, сацыяльнай абароне і занятасці, раённай прафсаюзнай арганізацыі, Смаргонскага міжраённага аддзела інспекцыі працы наведала пункты пратраўлівання насення на зернескладах, рамонтна-механічныя майстэрні КСУП “Варняны”, “Гервяты”, “Гудагай” і месцы правядзенне палявых работ. Падчас рэйду асаблівая ўвага была нададзена пратраўліванню насення і наяўнасці ў работнікаў сродкаў індывідуальнай аховы. Акрамя гэтага, члены мабільнай групы правяралі ахоўныя загароджванні на кардонных цэпавых перадачах транспартных сродках, зернеахоўных загароджванняў на пратручвальніках і пагрузчыках насення, а таксама своечасовасць праходжання медыцынскага агляду вадзіцелямі і механізатарамі. – Падчас першага тыдня месячніку мабільная група наведала 9 вытворчых участкаў, выдала 3 рэкамендацыi аб выпраўленні 65 парушэнняў заканадаўства аб працы і аб ахове працы. Акрамя гэтага, прыпынена работа 9 станкоў, машын і іншага абсталявання, эксплуатацыя якіх несла пагрозу жыцця і здароўю работнікаў, – адзначыла Рэната Іванаўна. – Падчас маніторынгу некаторыя выяўленыя парушэнні выпраўляліся на месцы. Алена ЮРКОЙЦЬ